Държавен вестник, бр. 91, 2024 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  91
3. Досегашната ал. 2 става ал. 3 и в нея 
накрая се добавя „от подклас на функционална 
пожарна опасност Ф1.1“.
4. Създава се ал. 4:
„(4) Не се разрешава проектирането на 
атриуми в сгради от подкласове на функ­
ционална пожарна опасност Ф1.3 и Ф1.4 с 
максимална височина на пребиваване на хора 
над 18 m, както и в общежития и пансиони от 
подклас на функционална пожарна опасност 
Ф1.2 с максимална височина на пребиваване 
на хора над 18 m.“
§ 139. В чл. 302 ал. 2 се изменя така:
„(2) Покритията (с изключение на огнеза­
щитните покрития) по стени, колони, тавани 
и подове в обема на атриума и приобщеното 
към него пространство се изпълняват от 
строителни продукти с клас по реакция на 
огън не по-нисък от А2 (А2FL).“
§ 140. В чл. 303 ал. 1 се изменя така:
„(1) Носещата конструкция на остъкления 
и други прозрачни покрития в покривната 
част на атриума се проектира с минимална 
огнеустойчивост R 30.“
§ 141. В чл. 304 се правят следните изме­
нения и допълнения:
1. Алинея 2 се изменя така:
„(2) Остъкляванията на стълбищните 
клетки към атриума се предвиждат с клас 
по реакция на огън не по-нисък от А2 и с 
огнеустойчивост най-малко EI 30.“
2. Създава се ал. 3:
„(3) Остъкляванията на панорамните 
асансьори към атриума се предвиждат с клас 
по реакция на огън не по-нисък от А2 и с 
огнеустойчивост най-малко E 30.“
§ 142. Член 306 се отменя.
§ 143. В чл. 308 се правят следните изме­
нения:
1. В ал. 1:
а) в основния текст думата „строежа“ се 
заменя със „сградата“;
б) в т. 1 думата „инсталация“ се заменя 
със „система“;
в) в т. 6 думите „уведомяване в строежа“ 
се заменят със „сигнализиране в сградата“.
2. В ал. 2 думата „строежа“ се заменя със 
„сградата“.
3. В ал. 3 т. 3 се изменя така:
„3. в случаите, когато се изисква осигуря­
ване на принудителна вентилационна система 
за отвеждане на дима и топлината от всеки 
етаж, места за принудително подаване на чист 
въздух се предвиждат и в близост до покрива 
на атриума.“
4. В ал. 5 думите „обединен от“ се заменят 
с „през който преминава“.
5. В ал. 6 думата „автоматична“ се заменя 
с „автоматични ПИС и“.
§ 144. Заглавието на раздел II от глава 
тринадесета се изменя така:
„Сгради с максимална височина на пре­
биваване на хора над 25 метра“.
§ 145. В чл. 309 се правят следните изме­
нения:
1. В ал. 1 думите „строежи с височина над 
28 m“ се заменят със „сгради с максимална 
височина на пребиваване на хора над 25 m“.
2. Алинея 2 се отменя.
3. В ал. 3 думата „строежите“ се заменя със 
„сградите“, а думите „строежа с височина над 
28 m“ се заменят със „сградата с максимална 
височина на пребиваване на хора над 25 m“.
§ 146. В чл. 310 се правят следните изме­
нения:
1. Основният текст се изменя така:
„Чл. 310. Сградите или части от тях съгласно 
чл. 12, ал. 1 с максимална височина на пре­
биваване на хора над 25 m се категоризират 
по групи с цел степенуване на мерките за 
обезопасяването им, както следва:“.
2. В т. 1 числото „28,01“ се заменя с „25,01“.
§ 147. В чл. 311 се правят следните изме­
нения:
1. Алинея 1 се изменя така:
„(1) Сградите или части от тях съгласно 
чл. 12, ал. 1 с максимална височина на пре­
биваване на хора над 25 m се проектират от 
I степен на огнеустойчивост, като максимално 
допустимата площ на сградите или пожарните 
сектори се определя съгласно изискванията, 
регламентирани в съответните раздели.“
2. В ал. 2 думата „строежите“ се заменя 
със „сградите“ и навсякъде числото „240“ се 
заменя със „180“.
§ 148. Член 312 се изменя така:
„Чл. 312. (1) В обемите на сгради с макси­
мална височина на пребиваване на хора над 
25 m (с изключение на сградите по чл. 13, ал. 5) 
не се разрешават производствени процеси и 
складове от категория по пожарна опасност 
Ф5А или Ф5Б.
(2) Разрешава се използването на горими 
газове за захранване на газови уреди (котли, 
агрегати и др.) и на локални газови инста­
лации за кухненските трактове на ресторан­
ти и заведения за обществено хранене при 
спазване изискванията на Наредба № 6 от 
2004 г. за технически правила и нормативи за 
проектиране, изграждане и ползване на обек­
тите и съоръженията за пренос, съхранение, 
разпределение и доставка на природен газ, 
на Наредбата за устройството, безопасната 
експлоатация и техническия надзор на газо­
вите съоръжения и инсталации за втечнени 
въглеводородни газове и на Наредбата за 
устройството и безопасната експлоатация на 
преносните и разпределителните газопроводи 
и на съоръженията, инсталациите и уредите 
за природен газ.“
§ 149. В чл. 313 се правят следните изме­
нения:
1. В ал. 1 думата „строежи“ се заменя със 
„сгради“, а думите „височина над 28 m“ се 
заменят с „максимална височина на преби­
ваване на хора над 25 m“.
2. Алинея 2 се изменя така: